दिल्ली: तिहाड़ जेल के कैदियों का गाया गाना ‘तिनका तिनका तिहाड़..’ लिम्का बुक ऑफ रिकॉर्ड्स में शामिल कर लिया गया है। जेल सुधार कार्यकर्ता वर्तिका नंदा के लिखे और निर्देशित इस गाने को तिहाड़ जेल में पुरूष और महिला कैदियों पर फिल्माया गया था। 2015 में लोकसभा अध्यक्ष सुमित्रा महाजन ने इस गाने को जारी किया था। लोकसभा टीवी के सहयोग से तैयार यह गाना दुनिया का एक अनूठा प्रयोग है जिसे एक बड़ी जेल में शूट किया गया।